MS «Ronja Azul»

MS «Ronja Azul» er en norsk brønnbåt bygget ved Aas Mek. Verksted AS som byggenummer 209 i 2022. Skipet ble overlevert til rederiet Sølvtrans, 6. juli 2022. MS «Ronja Azul» har en lengde på 76,96 meter, og en bredde på 17,80 meter. Skipet frakter levende fisk fra merder til slakteri, i tillegg til smolt fra smoltanlegg til fiskeoppdrett. MS «Ronja Azul» har en lastekapasitet på rundt 3000 m³, tilsvarende rundt 450 tonn fisk.

Etter levering gikk skipet inn i kontrakt med Hofseth Aqua, og skal operere i området rundt Storfjorden. MS «Ronja Azul» er nummer to av sju fartøy med lastekapasitet på 3000 m³ som Sølvtrans får levert før 2024.

Referanser

Eksterne lenker 
 

Skip fra 2022
Norske brønnbåter
Artikler i sjøfart-prosjektet
Sølvtrans
Skip bygget ved Aas Mekaniske Verksted